section_heading: Diplomacija
paragraph_text: U lipnju je 2003. bio i član službene pratnje pape Ivana Pavla II. za njegova pastirskoga pohoda Hrvatskoj (od 5. do 9. lipnja 2003.) te Bosni i Hercegovini 23. lipnja 2003. godine. U srpnju iste godine postaje prelat predvorja pape Ivana Pavla II. Istu mu službu povjerava i papa Benedikta XVI. nakon svojega izbora 19. travnja 2005. godine. Počasni naslov kapelana Njegove Svetosti dodijeljen mu je 1. srpnja 1994., a naslov počasnoga prelata Njegove Svetosti 9. rujna 2003.